11/Sv. 122 Službeni list Europske unije 9 31989D0569 28.10.1989. SLUŽBENI LIST EUROPSKIH ZAJEDNICA L 315/1 ODLUKA VIJEĆA od 28. srpnja 1989. o prihvaćanju od strane Europske ekonomske zajednice odluke/preporuke OECD-a o sukladnosti s načelima dobre laboratorijske prakse (89/569/EEZ) VI]EĆE EUROPSKIH ZAJEDNICA, uzimajući u obzir Ugovor o osnivanju Europske ekonomske zajednice, a posebno njegov članak 113., uzimajući u obzir prijedlog Komisije, budući da je Vijeće Organizacije za gospodarsku suradnju i razvoj (OECD) 12. svibnja 1981. donijelo Odluku o uzajamnom prihvaćanju podataka u procjenjivanju kemikalija te će uskoro donijeti odluku/preporuku o sukladnosti s načelima dobre labo- ratorijske prakse koja predviđa provedbu dobre laboratorijske prakse od strane država članica OECD-a te njezino uzajamno priznavanje među zemljama članicama OECD-a; budući da će ta odluka/preporuka predstavljati okvir za skla- panje aranžmana između država članica OECD-a o uzajamnom priznavanju sukladnosti s dobrom laboratorijskom praksom; budući da je glavni cilj bilo kojeg sporazuma o uzajamnom prihvaćanju podataka dobivenih ne-kliničkim ispitivanjem kemi- kalija u skladu s dobrom laboratorijskom praksom radi procjene njihove sigurnosti prije stavljanja na tržište u suštini omoguća- vanje skladnog razvoja trgovine između dotičnih stranaka; budući da će takav  sporazum  omogućiti  izbjegavanje ponavljanja ispitivanja u zemlji odredišta i prepreka među- narodnoj trgovini koje to uzrokuje; budući da će time biti potaknuti izvozi; budući da isključivo prihvaćanje podataka iz ispitivanja dobi- venih u cijeloj Zajednici može omogućiti svim proizvođačima i laboratorijima iz Zajednice jednake uvjete tržišnog natjecanja na tržištima dotičnih trećih zemalja, budući da funkcioniranje unutarnjeg tržišta zahtijeva i jednaki tretman kemikalija podrijetlom iz trećih zemalja u cijeloj Zajed- nici, a time i rezultata ispitivanja dobivenih u tim zemljama u vezi s takvim proizvodima s ciljem njihova stavljanja na tržište, budući da, prilikom donošenja Direktive Vijeća 87/18/EEZ od 18. prosinca 1986. o usklađivanju zakona i ostalih propisa u vezi s primjenom načela dobre laboratorijske prakse i potvr- divanja njihove primjene za ispitivanja na kemijskim tvarima (!) i Direktive Vijeća 88/320/EEZ od 7. lipnja 1988. o nadzoru i provjeri dobre laboratorijske prakse (DLP) (?), Zajednica je već provela postupke za primjenu i provjeru dobre laboratorijske prakse u skladu s predmetnom odlukom/preporukom OECD-a; budući da je stoga prikladno da Zajednica odobri navedenu odluku/preporuku, ODLUČILO JE: Jedini članak Nacrt odluke/preporuke Vijeća OECD-a o sukladnosti s načelima dobre laboratorijske prakse odobrava se u ime Zajednice. (') SL L 15, 17.1.1987., str. 29. () SL L 145, 11.6.1988., str. 35.